cyanic-selkie/wikianc huggingface dataset:
เคที เพร์รี
2010–12: อัลบั้มทีนเอจดรีม และ การสมรส
ในวันที่ 23 กันยายน ค.ศ. 2011 เธอแสดงในวันเปิดงานร็อกอินริโอเฟสติวัล 2011 ร่วมกับเอลตัน จอห์น, คลาวเจอ เลชี และริอานนา ในเดือนกันยายน ค.ศ. 2010 เพร์รีได้ปรากฏตัวในตอนแรกของรายการเซซามี สตรีท ซีซันที่ 41 หลังจากฉากที่เธอแสดงถูกอัปโหลดขึ้นยูทูบ ผู้ชมวิจารณ์เรื่องชุดที่เผยให้เห็นร่องอก หลังจากออกอากาศ 4 วัน เซซามีเวิร์กช็อปประกาศว่าฉากนั้นจะไม่ออกอากาศในโทรทัศน์ แต่ยังสามารถรับชมได้ทางออนไลน์ หลังจากนั้น เพร์รีล้อเลียนประเด็นถกเถียงดังกล่าวในรายการแซตเทอร์เดย์ไนต์ไลฟ์ ซึ่งเธอเป็นศิลปินรับเชิญ และสวมเสื้อธีมเอลโมแสดงส่วนเว้าขนาดใหญ่ในการแสดงฉากหนึ่ง
Proaphelinoides
สปีชีส์ในสกุลนี้พบในออสเตรเลีย
สปีชีส์ในสกุลนี้ ได้แก่:
เคที เพร์รี
2010–12: อัลบั้มทีนเอจดรีม และ การสมรส
เธอสมรสกับรัสเซลล์ แบรนด์ในวันที่ 23 ตุลาคม ค.ศ. 2010 โดยจัดพิธีสมรสแบบฮินดูใกล้ ๆ เขตสงวนพันธุ์เสือรันทัมบอร์ ในรัฐราชสถาน แบรนด์ประกาศในวันที่ 30 ธันวาคม ค.ศ. 2011 ว่าพวกเขาได้หย่าร้างกันหลังจากใช้ชีวิตคู่กัน 14 เดือน ต่อมา เพร์รีกล่าวว่า ตารางเวลาที่ไม่ตรงกันและเขาต้องการมีบุตรโดยที่เธอยังไม่พร้อม ทำให้การสมรสสิ้นสุดลง และเขาไม่พูดกับเธออีกเลยหลังจากส่งข้อความขอหย่าถึงเธอ ขณะที่แบรนด์ยืนยันว่าเขาหย่ากับเพร์รีเพราะชื่อเสียงของเธอที่เพิ่มขึ้น ความสำเร็จ และความลังเลที่จะเข้าร่วมกิจกรรมต่าง ๆ ด้วย แรกเริ่มเธอรู้สึกคุ้มคลั่งเรื่องหย่าร้าง และกล่าวว่าเธอเคยคิดฆ่าตัวตาย หลังจากการสมรสสิ้นสุดลงใน ค.ศ. 2012 เพร์รีเริ่มต้นความสัมพันธ์กับนักร้อง จอห์น เมเยอร์ ในเดือนสิงหาคมนั้นเอง
2013–2015: อัลบั้มปริซึม ซูเปอร์โบวล์ครั้งที่ 49 และการแสดงช่วงพักครึ่ง
ในเดือนพฤศจิกายน ค.ศ. 2012 เพร์รีเริ่มทำงานอัลบั้มชุดที่สี่ ปริซึม เธอกล่าวกับนิตยสารบิลบอร์ดว่า "ฉันรู้ว่าผลงานที่ฉันจะทำต่อไป ฉันรู้ปกอัลบั้ม สีสัน โทน" และ "ฉันรู้แม้กระทั่งทัวร์คอนเสิร์ตที่ฉันจะจัด ฉันจะพอใจมากถ้าภาพที่ฉันคิดในหัวออกมาเป็นความจริงได้" แม้ว่าเธอบอกกับ L'Uomo Vogue ในเดือนมิถุนายน ค.ศ. 2012 ว่าเธอวางแผนไว้ว่าจะมี "องค์ประกอบที่มืดมนลง" (darker elements) ในอัลบั้มปริซึม หลังจากการสมรสสิ้นสุดลง เธอเผยกับเอ็มทีวีในระหว่างงานประกาศรางวัลเอ็มทีวีวิดีโอมิวสิกอะวอดส์ 2013 ว่าเธอได้เปลี่ยนทิศทางของอัลบั้มหลังจากเธอใช้เวลาไตร่ตรองตนเอง เธอออกความเห็นว่า "ฉันรู้สึกถึงแสงส่องดั่งปริซึม (prismatic) อย่างมาก" กลายเป็นแรงบันดาลใจให้กับชื่ออัลบั้ม เพลง "โรร์" ออกโรงเป็นซิงเกิลนำจากอัลบั้ม ปริซึม ในวันที่ 10 สิงหาคม ค.ศ. 2013 เธอส่งเสริมเพลงนี้ผ่านการแสดงในงานประกาศรางวัลเอ็มทีวีวิดีโอมิวสิกอะวอดส์ และเพลงขึ้นอันดับ 1 บนชาร์ตบิลบอร์ดฮอต 100 เพลง "อันคอนดิชันเนิลลี" ออกเป็นซิงเกิลที่สองจากอัลบั้มในวันที่ 16 ตุลาคม ค.ศ. 2013 และขึ้นถึงอันดับที่ 14 ในสหรัฐ
ในวันที่ 23 พฤศจิกายน ค.ศ. 2014 เอ็นเอฟแอลประกาศว่าเพร์รีจะแสดงในช่วงพักครึ่งในงานซูเปอร์โบวล์ครั้งที่ 49 ในวันที่ 1 กุมภาพันธ์ ค.ศ. 2015 พร้อมกับแขกรับเชิญ เลนนี แครวิตซ์ และมิสซี เอลเลียต หลังการแสดงสองวัน บันทึกสถิติโลกกินเนสส์บันทึกว่าการแสดงของเพร์รีมีผู้ชม 118.5 ล้านคนในสหรัฐ กลายเป็นการแสดงที่มีผู้ชมมากที่สุดและมีเรตสูงที่สุดในประวัติศาสตร์ของซูเปอร์โบวล์ ยอดคนชมสูงกว่าตัวกีฬาเอง ซึ่งมีคนชมอยู่ที่ 114.4 ล้านคน
สมาพันธ์ผู้ผลิตสิ่งบันทึกเสียงระหว่างประเทศตั้งให้เพร์รีเป็นศิลปินระดับโลกอันดับที่ห้าของปี ค.ศ. 2013 ในวันที่ 26 มิถุนายน ค.ศ. 2014 สมาคมผู้ประกอบกิจการเพลงของสหรัฐอเมริกาได้ประกาศให้เพร์รีเป็นศิลปินที่ได้รับการรับรองมากที่สุด (Top Certified Digital Artist Ever) หลังจากทำยอดขายได้ 72 ล้านหน่วยดิจิตอลในสหรัฐ ในเดือนพฤษภาคม ค.ศ. 2014 ภาพนิ่งของเพร์รีที่วาดโดยมาร์ก ไรเดน ได้แสดงในนิทรรศการ "The Gay 90s" และแสดงที่ Kohn Gallery ในลอสแอนเจลิส รัฐแคลิฟอร์เนีย เธอยังได้บันทึกเสียงเพลงฉบับทำใหม่ "เดซีเบลล์ (ไบซีเคิลบิลต์ฟอร์ทู)" ร่วมกับศิลปินอื่นมากมายในอัลบั้มชื่อ เดอะเกย์ไนน์ทีส์โอลด์ไทม์มิวสิก: เดซีเบลล์ รุ่นจำกัดที่มาพร้อมกับนิทรรศการดังกล่าว ในเดือนเดียวกันนั้น ภาพนิ่งอีกภาพหนึ่งของเพร์รีวาดโดยวิล ค็อตตัน ได้แสดงอยู่ในแกลอรีภาพนิ่งแห่งชาติ ในวันที่ 23 พฤศจิกายน เพร์รีแสดงในโครงการโฆษณาวันหยุดของ เอชแอนด์เอ็ม ซึ่งเธอแต่งและบันทึกเพลง "เอเวอรีเดย์อิสอะฮอลิเดย์" ให้
ในวันที่ 17 มิถุนายน ค.ศ. 2014 เพร์รีประกาศว่าเธอได้ก่อตั้งค่ายเพลงของตัวเองภายใต้สังกัดแคปิตอลเรเคิดส์ในชื่อ เมตามอร์โฟซิสมิวสิก เฟร์ราส์เป็นศิลปินคนแรกที่เซ็นสัญญาเข้าสังกัดดังกล่าว และเพร์รีเป็นหัวหน้าโปรดิวเซอร์ให้อีพีของเขา เธอยังบันทึกเสียงเพลง "เลเจนส์เนเวอร์ดาย" ร่วมกับเขาในอีพีด้วย ในเดือนมิถุนายน ค.ศ. 2015 นิตยสารฟอบส์ประมาณรายได้สุทธิของเธออยู่ที่ US$125 ล้าน และติดอันดับที่หกในรายชื่อ "ผู้หญิงที่มีค่าตัวสูงที่สุดในวงการดนตรี" โดยมีรายได้ US$41 ล้าน
ดับเบิ้ลเซต้ากันดั้ม
MSZ-010 ดับเบิ้ลเซต้ากันดั้ม (ZZ Gundam) เป็นโมบิลสูทตัวเอกของการ์ตูนญี่ปุ่น อะนิเมะซีรีส์โมบิลสูทกันดั้มดับเบิ้ลเซต้า ออกแบบโดยมาโคโตะ โคบายาชิ คำว่าเซต้าในชื่อดับเบิ้ลเซต้ากันดั้มมาจากอักษรกรีก(ζ) ซีต้า และยังมีอีกชื่อหนึ่งว่าทีต้ากันดั้ม ตามอักษรกรีก(Θ) ทีต้า
เนื้อเรื่อง
ดับเบิ้ลเซต้ากันดั้มเป็นโมบิลสูทที่โดยบริษัทแอนาไฮม์อิเล็กทรอนิกพัฒนาต่อจากเซต้ากันดั้มตามโครงการโปรเจกต์เซต้า ดับเบิ้ลเซต้ากันดั้มนั้นคงลักษณะเด่นของเซต้ากันดั้ม คือ ไบโอเซนเซอร์และบีมเซเบอร์ที่สามารถใช้เป็นบีมกันได้เอาไว้ นอกจากนี้ยังนำโครงสร้างแบบระบบคอร์บล็อกของ RX-78-2 กันดั้มมาประยุกต์อีกด้วย ห้องควบคุมของดับเบิ้ลเซต้ากันดั้มจะเป็นยาน FXA-07GB นีโอคอร์ไฟเตอร์ซึ่งจะประกอบกับ คอร์ท็อป และ คอร์เบสเพื่อรวมร่างเป็นดับเบิ้ลเซต้ากันดั้ม ดับเบิ้ลเซต้ากันดั้มยังสามารถแปลงร่างเป็นยาน Gฟอเทรส ได้ซึ่งไม่มีพลังก์อาเมอร์สำหรับใช้ป้องกันในขณะเข้าสู่ชั้นบรรยากาศโลกของเวฟไรเดอร์
อาวุธของดับเบิ้ลเซต้ากันดั้มทั้งหมดมีอานุภาพที่เหนือกว่าของเซต้ากันดั้ม ซึ่งอาวุธที่มีพลังทำลายสูงสุดก็คือไฮเมก้าแคนน่อนซึ่งติดอยู่ที่หน้าผาก แม้จะมีเครื่องกำเนิดพลังงานที่มีกำลังมากกว่าของเซต้ากันดั้มถึงสามเท่า แต่ระบบอาวุธของดับเบิ้ลเซต้ากันดั้มก็ใช้พลังงานในการยิงสูงจึงทำให้หมดพลังงานอย่างรวดเร็วได้
ในภายหลังดับเบิ้ลเซต้ากันดั้มได้รับการปรับปรุงเป็นMSZ-010S ดับเบิ้ลเซต้ากันดั้มรุ่นเสริมสมรรถนะ โดยเปลี่ยนแบ็คแพ็คด้านหลังเป็นแบบที่ติดตั้งท่อขับดันที่มีกำลังมากกว่าเดิมและเวอเนียร์เสริมความคล่องแคล่ว รวมทั้งเปลี่ยนมิสไซล์ลันเชอร์เป็นแบบ 18ลำกล้องสองยูนิตที่สามารถบรรทุกมิสไซล์ได้มากกว่าเดิม ดับเบิ้ลเซต้ากันดั้มรุ่นเสริมสมรรถนะยังใช้เครื่องกำเนิดพลังงานที่มีกำลังมากกว่าเดิม
ฟุลอาเมอร์ดับเบิ้ลเซต้ากันดั้ม
ฟุลอาเมอร์ดับเบิ้ลเซต้ากันดั้มได้รับการออกแบบโดยมิกะ อาคิทากะ
ฟุลอาเมอร์ดับเบิ้ลเซต้า
FA-010A ฟุลอาเมอร์ดับเบิ้ลเซต้า มีตัวย่อว่าFAZZ (แฟซซ์) โมบิลสูทรุ่นต้นแบบซึ่งแอนาไฮม์อิเล็กทรอนิกใช้ทดสอบระบบเกราะฟุลอาเมอร์ของดับเบิ้ลเซต้ากันดั้ม แฟซซ์มีบทบาทสำคัญในนิยายประกอบภาพถ่ายกันดั้มเซนติเนลและได้รับการออกแบบโดยฮาจิเมะ คาโทกิ
เนื่องจากเป็นโมบิลสูทที่สร้างขึ้นเพื่อทดสอบระบบของเกราะฟุลอาเมอร์โดยเฉพาะ โครงสร้างหลักของแฟซซ์จึงไม่สามารถแปลงเป็นยาน Gฟอเทรสได้ เกราะฟุลอาเมอร์ไม่มีบีมโค้ตติงและเป็นแบบติดตั้งตายตัวที่ไม่สามารถปลดออกได้เหมือนรุ่นใช้งานจริง บีมแคนน่อนด้านหลังของแฟซซ์ไม่สามารถถอดมาใช้เป็นบีมเซเบอร์และไฮเมก้าแคนน่อนกับดับเบิ้ลบีมไรเฟิลนั้นติดไว้เพื่อทดสอบความสมดุลเท่านั้นจึงไม่สามารถใช้การได้ อาวุธที่มีอานุภาพสูงสุดของแฟซซ์ก็คือปืนไฮเปอร์เมก้าแคนน่อน
แฟซซ์จำนวนสามเครื่องประจำการกับหน่วยเฉพาะกิจอัลฟ่าซึ่งทำหน้าที่กวาดล้างกลุ่มนิวดีไซด์ ซึ่งแฟซซ์ทั้งสามเครื่องถูกทำลายในการต่อสู้กับ ORX-013 กันดั้มมาร์คไฟฟ์
FX-010A ซูเปอร์ Gฟอเทรส
หนึ่งในแผนการปรับปรุงดับเบิ้ลเซต้ากันดั้มของแอนาไฮม์อิเล็กทรอนิก ซูเปอร์ Gฟอเทรสเป็นแผนการเพิ่มความสามารถในการต่อสู้ของ Gฟอเทรส โดยติดบูสเตอร์และถังเชื้อเพลิงเสริมเพื่อให้สามารถบินด้วยความเร็วสูงได้นานขึ้นและติดตั้งอาวุธเพิ่มเป็นมิสไซล์พ็อด บีมแคนน่อนและไฮเปอร์เมก้าลันเชอร์ ซูเปอร์ Gฟอเทรสจะแปลงร่างกลับเป็นดับเบิ้ลเซต้ากันดั้มได้ต้องปลดอุปกรณ์เสริมทั้งหมดออกก่อน เนื่องจากแอนาไฮม์ตัดสินใจเน้นใช้งานในร่างโมบิลสูทมากกว่าจึงพัฒนาฟุลอาเมอร์ดับเบิ้ลเซต้ากันดั้มแทน
MSZ-009 ดับเบิ้ลเซต้ากันดั้มรุ่นต้นแบบ
โมบิลสูทซึ่งใช้ทดสอบระบบของดับเบิ้ลเซต้ากันดั้ม ไม่มีไบโอเซ็นเซอร์และระบบคอร์บล็อก เนื่องจากสร้างมาสำหรับศึกษาระบบการรวมร่างจึงสามารถแยกเป็นสองส่วนคือ Aเมก้า และ Bเมก้า และแปลงร่างเป็นยาน Gฟอเทรสซีโร่ได้ ไฮเปอร์บีมเซเบอร์ของดับเบิ้ลเซต้ากันดั้มรุ่นต้นแบบต่างจากรุ่นใช้งานจริงที่ใช้เป็นบีมแคนน่อนไม่ได้
ดับเบิ้ลเซต้ากันดั้มรุ่นต้นแบบเป็นส่วนหนึ่งของดีไซน์ต้นฉบับ โมบิลสูทคอลลเคชั่นของคุนิโอะ โอคาวาระ
MSZ-013 ดับเบิ้ลเซต้ากันดั้มรุ่นผลิตจำนวนมาก
รุ่นผลิตจำนวนมากของดับเบิ้ลเซต้ากันดั้ม โครงสร้างของดับเบิ้ลเซต้ากันดั้มรุ่นผลิตจำนวนมากจะคล้ายกับของดับเบิ้ลเซต้ากันดั้มแต่ไม่มีระบบคอร์บล็อกและไม่สามารถแปลงร่างเป็นยาน Gฟอเทรสได้ อาวุธของดับเบิ้ลเซต้ากันดั้มรุ่นผลิตจำนวนมากมีกำลังน้อยกว่าของดับเบิ้ลเซต้ากันดั้ม เมื่อเทียบกับโมบิลสูทรุ่นผลิตจำนวนมากโดยทั่วๆไปแล้ว ดับเบิ้ลเซต้ากันดั้มรุ่นผลิตจำนวนมากก็นับเป็นโมบิลสูทที่มีพลังทำลายในระดับสูง เนื่องจากมีปัญหาเครื่องกำเนิดพลังงานที่ไม่สามารถจ่ายพลังงานได้อย่างมีประสิทธิภาพ จึงยุติการผลิตแค่เครื่องทดสอบสี่เครื่องเท่านั้น
ดับเบิ้ลเซต้ากันดั้มรุ่นต้นแบบเป็นส่วนหนึ่งของดีไซน์ต้นฉบับ โมบิลสูทคอลลเคชั่นของคุนิโอะ โอคาวาระ
MSZ-010S ZZ-GR
ปรากฏตัวครั้งแรกในภาพยนตร์คอมพิวเตอร์กราฟิกส์ขนาดสั้น กันดั้มอีโวลฟ์ตอนที่ 10 เป็นดับเบิ้ลเซต้ากันดั้มรุ่นเสริมสมรรถนะที่ใช้ชิ้นส่วนใหม่ที่สร้างบนยาน จูปิทอริสทูว์ ออกแบบโดย มาโคโตะ อิจิชิกิ
เคที เพร์รี
2013–2015: อัลบั้มปริซึม ซูเปอร์โบวล์ครั้งที่ 49 และการแสดงช่วงพักครึ่ง
นอกจากงานดนตรี เพร์รีได้กลับมารับบทสเมิร์ฟเฟตต์ ในภาพยนตร์ เดอะสเมิฟส์ 2 ออกมาในวันที่ 31 กรกฎาคม ค.ศ. 2013 เช่นเดียวกับภาคก่อนหน้า ภาพยนตร์ประสบความสำเร็จด้านรายได้ แม้ว่าจะได้รับคำวิจารณ์แตกต่างกันไป ในเดือนมีนาคม ค.ศ. 2014 เธอเป็นแขกรับเชิญรับบทเป็นตนเองในรายการโครลโชว์ ตอน "Blisteritos Presents Dad Academy Graduation Congraduritos Red Carpet Viewing Party" น้ำหอมตัวที่สามชื่อ คิลเลอร์ควีน ออกมาในเดือนสิงหาคม ค.ศ. 2013 ผ่านทางบริษัทโคตี (Coty, inc.) ในเดือนมกราคม ค.ศ. 2014 เธอเป็นภัณฑารักษ์รับเชิญให้มาดอนน่าในโครงการริเริ่ม อาร์ตฟอร์ฟรีดอม ในเดือนมีนาคม ค.ศ. 2015 เธอปรากฏตัวในภาพยนตร์สารคดีเรื่องแบรนด์: อะเซกันด์คัมมิง สารคดีที่ติดตามการเปลี่ยนแปลงจากงานแสดงตลกไปเป็นนักกิจกรรมของอดีตสามี รัสเซลล์ แบรนด์ และออกภาพยนตร์คอนเสิร์ตเรื่อง เคที เพร์รี: เดอะพริสมาติกเวิลด์ทัวร์ ออกอากาศทางช่องอีพิกซ์ เกิดขึ้นในระหว่างการทัวร์คอนเสิร์ตชื่อเดียวกัน เพร์รีแสดงรับเชิญในมิวสิกวิดีโอเพลง "บิตช์ไอม์มาดอนน่า" ของมาดอนน่าเดือนมิถุนายน ค.ศ. 2015 ในเดือนต่อมา เธอออกน้ำหอมอีกรุ่นหนึ่งกับบริษัทโคตี ในชื่อ แมดโพชัน ในเดือนกันยายน ค.ศ. 2015 ภาพยนตร์สารคดีเรื่อง เคที เพร์รี: เมกกิงออฟเดอะเปปซีซูเปอร์โบวล์ฮาล์ฟไทม์โชว์ ออกฉายหลังจากเพร์รีเตรียมตัวแสดงในงานซูเปอร์โบวล์ และเจเรมี สก็อตต์: เดอะพีเพิลส์ดีไซเนอร์ ที่เล่าเรื่องชีวิตและอาชีพนักออกแบบของเจเรมี สก็อตต์ เพร์รีออกโปรแกรมประยุกต์ชื่อ เคทีเพร์รีป็อป ในเดือนธันวาคม ค.ศ. 2015 ผ่านตัวแทนจำหน่าย กลูโมไบล์ ซึ่งตัวละครของเธอทำให้ผู้เล่นกลายเป็นนักดนตรีชื่อดัง เธออธิบายถึงโปรแกรมนี้ว่าเป็น "โลกที่สนุกและมีสีสันสดใสที่สุดที่ช่วยนำทางสู่ฝันทางดนตรีของคุณ"
2016–2018: อัลบั้ม วิตนิสส์ และอเมริกันไอดอล
เมื่อต้นปี ค.ศ. 2016 เธอเริ่มทำเพลงใหม่ในเดือนมิถุนายน และอัดเพลงประกอบการออกอากาศการแข่งขันกีฬาโอลิมปิกฤดูร้อน 2016 ทางช่องเอ็นบีซีสปอตส์ ชื่อ "ไรส์" ออกจำหน่ายวันที่ 14 กรกฎาคม ค.ศ. 2016 โดยเพร์รีเลือกจำหน่ายเป็นซิงเกิลแยกเดี่ยวแทนที่จะเก็บไว้ในอัลบั้มใหม่ 'เพราะตอนนี้ โลกต้องการให้เรารวมกันเป็นหนึ่งเดียว' เอ็นบีซีโอลิมปิกส์รู้สึกว่าเพลงนี้เป็นข้อความที่พูดถึงเนื้อหาของเพลงเป็นแรงบันดาลใจโดยตรงต่อจิตวิญญาณของโอลิมปิกส์และนักกีฬา เพลงเปิดตัวที่อันดับที่หนึ่งในประเทศออสเตรเลีย และอันดับที่ 11 ในสหรัฐ
เดือนสิงหาคม ค.ศ. 2016 เพร์รีกล่าวว่าเธอต้องการทำเพลงที่ "เชื่อมโยง เกี่ยวข้องกัน และเป็นแรงบันดาลใจ" และบอกกับไรอัน ซีเครสต์ว่าเธอ "ไม่รีบ" ทำอัลบั้มที่ห้า และเสริมว่า "ฉันแค่กำลังสนุกอยู่ แต่ก็ทดลองทำดนตรีกับโปรดิวเซอร์หลาย ๆ คน ร่วมงานกับหลาย ๆ คนและดนตรีหลาย ๆ รูปแบบ" ในวันที่ 10 กุมภาพันธ์ ค.ศ. 2017 เพร์รีออกซิงเกิล "เชนด์ทูเดอะริทึม" ร้องรับเชิญโดยสกิป มาร์เลย์ เพลงขึ้นอันดับหนึ่งในฮังการี และอันดับสี่ในสหรัฐ เพลงถูกสตรีมมากกว่าสามล้านครั้งภายใน 24 ชั่วโมง ทำลายสถิติซิงเกิลที่สตรีมมากที่สุดในวันแรกของศิลปินหญิง ซิงเกิลที่สอง "บอนาเพที" ร้องรับเชิญโดยมีโกส ออกจำหน่ายในเดือนเมษายน ซิงเกิลที่สาม "สวิชสวิช" ร้องรับเชิญโดยนิกกี มินาจ ออกตามมาในเดือนถัดไป เพลงขึ้นอันดับ 59 และ 46 ในสหรัฐ และขึ้นถึงสิบห้าอันดับแรกในแคนาดา
อัลบั้ม วิตนิสส์ วางจำหน่ายในวันที่ 9 มิถุนายน ค.ศ. 2017 ได้รับคำวิจารณ์ผสมกัน และเปิดตัวที่อันดับหนึ่งในสหรัฐ หลังออกอัลบัม เพร์รีถ่ายทอดสดตนเองบนยูทูบในวันที่วางจำหน่ายในชื่อรายการเคที เพร์รี ไลฟ์: วิตนิสส์เวิลด์ไวด์ จนถึงวันที่ 12 มิถุนายน รายการสดมีผู้ชมมากกว่า 49 ล้านคนจาก 190 ประเทศ เพร์รีออกทัวร์คอนเสิร์ตชื่อ วิตนิสส์: เดอะทัวร์ เริ่มตั้งแต่เดือนกันยายน ค.ศ. 2017 ถึงสิงหาคม ค.ศ. 2018 ในวันที่ 15 มิถุนายน แคลวิน แฮร์ริสออกเพลง "ฟีลส์" ซึ่งเพร์รีร้องรับเชิญ ร่วมกับบิกฌอน และฟาร์เรลล์ วิลเลียมส์ จากอัลบั้ม ฟังก์เวฟเบาน์ซิส วอลยุม 1 เพลงขึ้นอันดับหนึ่งในสหราชอาณาจักร
เพร์รีอัดเสียงร้องเพลงคัฟเวอร์ "เวฟวิงทรูอะวินโดว์" ประกอบละครเวทีเรื่องเดียร์อีวานแฮนเซน ลงอัลบั้มเพลงประกอบรุ่นพิเศษ วางจำหน่ายวันที่ 2 พฤศจิกายน ค.ศ. 2018 ผู้สร้างละคร เบน พาเซก และจัสติน พอล ขอให้เพร์รีร้องเพลงดังกล่าวเพื่อส่งเสริมทัวร์ละครเวทีในประเทศและสร้างความตระหนักต่อสุขภาพจิต ในวันที่ 15 พฤศจิกายน เพร์รีออกเพลง "โคซีลิตเทิลคริสต์มาส" เฉพาะในแอมะซอนมิวสิก เธออัดเพลง "อิมมอร์ทัลเฟลม" ให้เกมไฟนอลแฟนตาซีเบรฟเอกซ์เวียส และมีตัวละครเล่นได้ที่ออกแบบตามแบบเธอ ในงานประกาศรางวัลแกรมมีครั้งที่ 61 เพร์รีร้องเพลง "เฮียร์ยูคัมอะเกน" ร่วมกับดอลลี พาร์ตันและเคซีย์ มัสเกรฟส์ แสดงความเคารพแก่พาร์ตัน และในวันที่ 14 กุมภาพันธ์ ค.ศ. 2019 เธอออกเพลง "365" ร่วมกับดีเจเซดด์ สองเดือนถัดมา แดดดีแยงกีออกเพลง "กอนกอลมา" ฉบับรีมิกซ์ที่รวมเสียงเพร์รีและสโนว์ลงในเพลง เธอออกซิงเกิล "เนเวอร์เรียลลีโอเวอร์" ตามมาในวันที่ 31 พฤษภาคม และ "สมอลล์ทอล์ก" ในวันที่ 9 สิงหาคม
นอกเหนือจากงานเพลง เธอรับบทเป็นตนเองในภาพยนตร์เรื่อง ซูแลนเดอร์ 2 ออกฉายในเดือนกุมภาพันธ์ ค.ศ. 2016 ในเดือนกุมภาพันธ์ ค.ศ. 2017 เพร์รีออกสินค้ารองเท้าในชื่อ "เคที เพร์รี คอลเลกชันส์" รองเท้าของเธอวางจำหน่ายในเว็บไซต์ เคที เพร์รี คอลเลกชันส์ ของเธอ และที่ร้านค้าปลีก เช่น ดิลลาร์ด และวอลมาร์ต เดือนสิงหาคม เธอเป็นพิธีกรในงานประกาศรางวัลเอ็มทีวีวิดีโอมิวสิกอะวอดส์ 2017 เธอเซ็นสัญญารับเงินเดือน 25 ล้านดอลลาร์สหรัฐสำหรับตำแหน่งกรรมการตัดสินในรายการอเมริกันไอดอลซีซันใหม่ ออกอากาศทางช่องเอบีซี เมื่อเดือนมีนาคม ค.ศ. 2018< เพร์รีเริ่มคบหากับออร์แลนโด บลูมเมื่อต้นปี ค.ศ. 2016 และหมั้นกันในวันที่ 14 กุมภาพันธ์ ค.ศ. 2019 ในเดือนมิถุนายน ค.ศ. 2019 เธอปรากฏในมิวสิกวิดีโอเพลง "ยูนีดทูคาล์มดาวน์" ของเทย์เลอร์ สวิฟต์
หนึ่งเดือนถัดมา คณะลูกขุนในแคลิฟอร์เนียยื่นคำตัดสินคดีเพลง "ดาร์กฮอร์ส" ที่คัดลอกเพลง "จอยฟุลนอยส์" ปี ค.ศ. 2008 ของเฟลม หลังจากเขายื่นฟ้องคดีลิขสิทธิ์ว่าเพลงได้นำจังหวะเพลงของตนมาใช้โดยไม่ได้รับอนุญาต คณะลูกขุนสั่งให้เธอชดใช้เขาเป็นเงิน 550,000 ดอลลาร์สหรัฐ จอช คลอส นักแสดงร่วมกับเพรรีในมิวสิกวิดีโอ "ทีนเอจดรีม" กล่าวหาเธอในเรื่องการคุกคามทางเพศ ในโพสต์โพสต์หนึ่งในอินสตาแกรม คลอสกล่าวหาว่า ระหว่างงานเลี้ยงที่ลานสเกต เพร์รีดึงกางเกงและกางเกงในของเขาลง ทำให้เพื่อนผู้ชายเห็นองคชาตของเขา คลอสยังเขียนอีกว่าเธอพยายามไม่ให้เขาพูดถึงช่วงเวลาที่อยู่กับเธอ เพร์รียังไม่ได้ให้การใด ๆ เกี่ยวกับเรื่องนี้
2019–ปัจจุบัน: อัลบั้ม สไมล์ และมีบุตร
ในเดือนพฤษภาคม ค.ศ. 2023 เธอได้ขึ้นแสดงในคอนเสิร์ตฉลองพระราชพิธีราชาภิเษกของสมเด็จพระเจ้าชาลส์ที่ 3 แห่งสหราชอาณาจักร ณ ปราสาทวินด์เซอร์
อิทธิพล
ในช่วงแรกของงานดนตรี แนวเพลงที่เพร์รีร้องบ่อย ๆ คือกอสเปล และเธอใฝ่ฝันจะประสบความสำเร็จเหมือนเอมี แกรนต์ เมื่ออายุ 15 ปี เธอได้รู้จักเพลง "คิลเลอร์ควีน" ของวงควีน และนับว่าเป็นเพลงที่บันดาลใจเธอให้ทำอาชีพดนตรี เธอกล่าวถึงนักร้องนำ เฟรดดี เมอร์คูรี ว่าเป็น "อิทธิพลใหญ่สุด" (biggest influence) ของเธอและอธิบายว่า "การผสมผสานของการแต่งเพลงแบบประชดประชันกับทัศนคติที่ว่า 'ฉันไม่ใส่ใจ' (I don't give a fuck) เป็นแรงบันดาลใจให้เธอได้อย่างไร" เธอแสดงความนับถือวงดังกล่าวโดยตั้งชื่อน้ำหอมตัวที่สามของเธอว่า คิลเลอร์ควีน เพร์รียังพูดถึงวงเดอะบีชบอยส์ และอัลบั้ม เพ็ตซาวส์ ในฐานะที่เป็นอัลบั้มที่มีอิทธิพลต่อเธออย่างมากว่า "เพ็ตซาวส์ เป็นหนึ่งในอัลบั้มที่ฉันโปรดปรานที่มีผลต่อเพลงที่ฉันแต่ง ทุก ๆ เมโลดีที่ฉันแต่งขึ้นก็มีที่มาจากอัลบั้มเพ็ตซาวส์" เพร์รีสรรเสริญอัลบั้มเดอะบีเทิลส์ ของวงเดอะบีเทิลส์ และอัลบั้ม เพ็ตซาวส์ อย่างมากและถือว่าเป็น "อัลบั้มที่ฉันฟังนานถึง 2 ปีติดต่อกัน"
เพร์รีถือว่า ปีเยิร์ก เป็นอิทธิพลทางดนตรี โดยเฉพาะอย่างยิ่ง เขาเป็นแรงบันดาลใจให้เธอ "เต็มใจที่จะลองเสี่ยงอยู่เสมอ" นักดนตรีคนอื่น ๆ ที่มีอิทธิพลกับเพร์รี ได้แก่ แอ็บบ้า เดอะคาร์ดิแกนส์ เอซออฟเบส ซินดี ลอเปอร์ ซีซี พีนิสตัน ซีแอนด์ซีมิวสิกแฟกทอรี แบล็กบ็อกซ์ คริสตัลวอเทอส์ มารายห์ แครี พิงก์ และเกว็น สเตฟานี เพลง "ไฟร์เวิร์ก" มีแรงบันดาลใจจากหนังสือชื่อ ออนเดอะโรด (On The Road) ของแจ็ก เครูแอ็ก ที่ผู้เขียนได้เปรียบเทียบคนที่มีชีวิตชีวาเป็นดั่งพลุที่พวยพุ่งไปบนท้องฟ้า และมองดูด้วยความเกรงขาม คอนเสิร์ตครั้งที่สองของเธอ แคลิฟอร์เนียดรีมส์ทัวร์ ทำให้รำลึกถึงนวนิยายเรื่องอลิซท่องแดนมหัศจรรย์ (Alice's Adventures in Wonderland) และพ่อมดมหัศจรรย์แห่งเมืองออซ ( The Wonderful Wizard of Oz) เธอยังให้เครดิตว่าภาพยนตร์ปี ค.ศ. 1996 เรื่องสี่แหววพลังแม่มด (The Craft) ทำให้เกิดเพลง "ดาร์กฮอร์ส" และหนังสือเรื่องพลังแห่งจิตปัจจุบัน (The Power of Now) เขียนโดยเอคาร์ต ทอเลอ ที่ทำให้เกิดอัลบั้ม ปริซึม ขึ้นมา
แนวดนตรีและรูปแบบเพลง
ขณะที่แนวเพลงเพร์รีจะเป็นแนวป็อป ร็อก และดิสโก้ แต่ "เคที ฮัดสัน" จะร้องแค่แนวกอสเปล อัลบั้มวันออฟเดอะบอยส์ และ ทีนเอจดรีม มีเนื้อหาเกี่ยวกับเพศและความรัก อัลบั้ม วันออฟเดอะบอยส์ เป็นงานเพลงแนวป็อปร็อก ขณะที่อัลบั้ม ทีนเอจดรีม จะมีแนวดิสโก้เพิ่มเข้ามาด้วย อัลบั้มที่สี่ ปริซึม เป็นดนตรีแนวแดนซ์และป็อปอย่างเห็นได้ชัด ในด้านเนื้อเพลง อัลบั้ม ปริซึม บอกเล่าเรื่องราวเกี่ยวกับความสัมพันธ์ การไตร่ตรองตนเอง และชีวิตประจำวัน เพลงของเธอหลายเพลง โดยเฉพาะในอัลบั้ม ทีนเอจดรีม สะท้อนถึงความรักระหว่างวัยรุ่น นิตยสาร W บรรยายถึงการประชดประชันเรื่องเพศในอัลบั้มว่าเป็น "เมโลดีที่น่าจดจำอย่างไม่อาจต้านทานได้" (irresistible hook-laden melodies) เนื้อหาเพลงแบบให้อำนาจตนเองเป็นเนื้อหาหลักในเพลงของเพร์รี
เพร์รีระบุตนเองว่าเป็น "นักร้อง-นักแต่งเพลงสวมรอยเป็นดาราเพลงป็อป" และยืนยันว่าการแต่งเพลงเป็นสิ่งสำคัญสำหรับเธอ เธอกล่าวกับนิตยสาร มารี แคลร์ ว่า "ฉันรู้สึกเหมือนกับว่าลูกเล่นเวทมนตร์ลับของฉันที่ทำให้ฉันต้องแยกจากเพื่อนเป็นเรื่องที่กล้าหาญมากที่ต้องยอมอ่อนแอ จริงใจ และซื่อสัตย์" ฉันคิดว่าคุณจะผูกมิตรกับใครได้เมื่อจะต้องอ่อนแอ" คริสเต็น วิก ให้ความเห็นว่า "เรียบง่าย เย็นสบาย และมีผลต่อผู้อื่นอย่างเพลงของเพร์รีสวมควรจะทำได้ ภายใต้พื้นผิวซ่อนทะเลอารมณ์ แรงจูงใจ และแรงกระตุ้นที่ขัดกันซับซ้อนมากพอที่จะเติมเต็มเพลงของคาโรล คิง" เกร็ก ค็อต แห่งหนังสือพิมพ์ชิคาโกทริบูน กล่าวว่า "การเอาจริงเอาจังอาจเป็นความท้าทายที่ดีที่สุดของเพร์รีแล้ว" หนังสือพิมพ์เดอะนิวยอร์กไทม์ส กล่าวว่า "เธอเป็นดาราป็อปที่มีศักยภาพที่สุดของวัน เพลงดังของเธอเป็นคำพูดเปรยจากการทดลองเท่านั้น" แรนดอล โรเบิตส์ จากหนังสือพิมพ์ ลอสแอนเจลิสไทม์ส วิพากย์การใช้สำนวนและอุปมา และการใช้ "สำนวนจำเจ" (cliché) บ่อยเกินไป ตลอดอาชีพของเธอ เพร์รีได้ร่วมเขียนเพลงให้กับศิลปินจำนวนมาก ได้แก่ เซลีนา โกเมซ แอนด์เดอะซีน เจสซี เจมส์ เคลลี คลาร์กสัน เลสลีย์ รอย บริตนีย์ สเปียส์ อิกกี อะเซเลีย และอะรีอานา กรานเด
เสียงร้อง
เพร์รีมีช่วงเสียงร้องต่ำแบบคอนทราลโต (contralto) การร้องเพลงของเธอได้รับทั้งคำชมและคำตำหนิ เบ็ตตี คลาร์ก แห่งหนังสือพิมพ์ เดอะการ์เดียน ให้ความเห็นว่า "เสียงร้องของเธอทรงพลัง" (hard-edged) ขณะที่ร็อบ เชฟฟิลด์ จากนิตยสาร โรลลิงสโตน ติว่าเสียงร้องของเพร์รี "มีปัญหาในเรื่องโน้ตสแตกคาโต" (staccato) จากในอัลบั้ม ทีนเอจดรีม ดาร์เรน ฮาร์วีย์ จากเว็บไซต์มิวสิกโอเอ็มเอช เปรียบเทียบเสียงเพร์รีจากอัลบั้ม วันออฟเดอะบอยส์ กับเสียงของอลานิส มอริสเซตต์ ว่าทั้งคู่มี "เสียงมีชีวิตชีวา ที่เปลี่ยนระดับเสียงในกลางพยางค์ของคำเป็นอ็อกเทฟได้" (perky voice shifting octaves mid-syllable) อเล็กซ์ มิลเลอร์ จากนิตยสาร เอ็นเอ็มอี รู้สึกว่าในอัลบั้ม วันออฟเดอะบอยส์ ปัญหาของเพร์รีคือเสียง... ในบางช่วงของท่อน มีคนทำให้เธอเชื่อว่าเธอเหมือนลูกไก่ร็อกใจกล้า (ballsy rock chick) แม้ว่าเบอร์นาเด็ตต์ แม็กทัลตี จาก เดอะเดลีเทเลกราฟ ชื่นชม "เสียงลูกไก่ร็อก" ของเธอในบทวิจารณ์ของคอนเสิร์ตส่งเสริมอัลบั้มปริซึม
ภาพลักษณ์สาธารณะ
เพร์รีถือว่าเป็นดาราที่เป็นสัญลักษณ์ทางเพศ (sex symbol) นิตยสาร GQ ตั้งให้เธอเป็น "จินตนิมิตไร้ขีดจำกัดของผู้ชาย" (full-on male fantasy) ขณะที่นิตยสาร แอล บรรยายร่างกายเธอว่า "ราวกับถูกร่างภาพขึ้นจากเด็กชายวัยรุ่น" นิตยสาร ไวซ์ บรรยายเธอว่าเป็น "ดาราป็อป/ผู้หญิง/สัญลักษณ์ทางเพศ ที่เอาจริงเอาจัง" เธอถูกจัดให้อยู่อันดับหนึ่งในรายชื่อแม็กซิมฮอต 100 ของนิตยสารแม็กซิม ใน ค.ศ. 2010 เป็น "ผู้หญิงที่ร้อนแรงที่สุดในโลก" (hottest woman on Earth) บรรณาธิการ โจ เลวี บรรยายเธอว่า "ร้อนแรงคูณสาม ไม่ใช่คูณสี่" (triple – no quadruple – kind of hot) นักอ่านนิตยสารเม็นส์เฮลต์ โหวตให้เธอเป็น "ผู้หญิงที่เซ็กซี่ที่สุดในปี ค.ศ. 2013" ในเดือนพฤศจิกายน ค.ศ. 2010 เพร์รีกล่าวกับนิตยสาร ฮาร์เปอส์บะซาร์ ว่าเธอภูมิใจและพอใจในตัวตนของเธอ
ในสื่อสังคม ทวิตเตอร์ของเพร์รีมียอดผู้ติดตามสูงที่สุด แซงจัสติน บีเบอร์เมื่อเดือนพฤศจิกายน ค.ศ. 2013 เธอทำสถิติในบันทึกสถิติโลกกินเนสส์ว่ามีผู้ติดตามทวิตเตอร์มากที่สุด และกลายเป็นคนแรกที่มีผู้ติดตามถึง 90 ล้านคนในเดือนกรกฎาคม ค.ศ. 2016 โดโรธี โพเมแรนซ์ นักเขียนนิตยสารฟอบส์ ยกย่องเพร์รีด้านการใช้สื่อสังคมว่า "เพร์รีใช้ทวิตเตอร์ได้อย่างฉลาด โดยพูดคุยกับแฟนคลับของเธอและแบ่งปันรูปภาพและวิดีโอตลก ๆ แบบที่ทำให้พวกเขารู้สึกว่าเพร์รีเป็นคู่หูที่ดีที่สุดของพวกเขา" คีธ คอลฟิลด์ จากนิตยสารบิลบอร์ด กล่าวว่า เธอเป็น "คนดังหายากที่มีความนิยมมหาศาลแต่มีปฏิสัมพันธ์กับเคทีแคตส์ (KatyCats) ที่เธอรัก แบบติดดินอย่างแท้จริง" ในปี ค.ศ. 2011 นิตยสารฟอบส์ จัดอันดับเพร์รีอยู่ที่ 3 ในรายชื่อ "ผู้หญิงที่ทำได้มากที่สุดจากวงการดนตรี" ด้วยรายได้ US$44 ล้าน และอันดับที่ 5 ในรายชื่อเดียวกันปี ค.ศ. 2012 ด้วยรายได้ US$45 ล้าน ต่อมา นิตยสารฟอบส์จัดให้เธอเป็น "ผู้หญิงที่ทำเงินได้มากที่สุดด้านดนตรี" อันดับที่ 7 ของปี ค.ศ. 2013 ด้วยรายได้ US$39 ล้าน และอันดับที่ 5 ของปี ค.ศ. 2014 ด้วยรายได้ US$40 ล้าน จากรายได้ US$135 ล้าน นิตยสารฟอบส์ จัดอันดับให้เพรรีเป็น "สตรีที่มีรายได้สูงสุดด้านดนตรี" อันดับหนึ่ง ประจำปี ค.ศ. 2015 และเป็นคนดังเพศหญิงที่มีรายได้สูงที่สุดอยู่อันดับที่ 3 ในรายชื่อ 100 คนดังของฟอบส์
องค์กรการกุศล
เพร์รีร่วมสนับสนุนองค์กรและหัวข้ออภิปรายการกุศลตลอดอาชีพด้านดนตรี เธออุทิศตนให้กับองค์กรที่มุ่งเน้นการปรับปรุงคุณภาพชีวิตและค่าธรรมเนียมของเด็ก ๆ เป็นพิเศษ ในเดือนเมษายน เธอเข้าร่วมองค์กรยูนิเซฟเพื่อช่วยเหลือเด็ก ๆ ในมาดากัสการ์ด้านการศึกษาและโภชนาการ ในวันที่ 3 ธันวาคม ค.ศ. 2013 เธอกลายเป็นทูตสันถวไมตรีของยูนิเซฟอย่างเป็นทางการ "ด้วยความมุ่งเน้นในการช่วยคนหนุ่มสาวในองค์กรเพื่อช่วยปรับปรุงคุณภาพชีวิตเด็ก ๆ และผู้ใหญ่ที่อ่อนแอที่สุดของโลก" เงินส่วนหนึ่งที่ได้จากค่าตั๋วคอนเสิร์ตเดอะพริสมาติกเวิลด์ทัวร์ถูกบริจาคให้องค์การยูนิเซฟ ในเดือนกันยายน ค.ศ. 2010 เธอช่วยสร้างและออกแบบสถานสงเคราะห์ความหวังเด็กชาย/ความหวังเด็กหญิง (Boys Hope/Girls Hope) ในบัลติมอร์เพื่อเป็นที่พักให้กับคนหนุ่มสาวร่วมกับเรเวน ซิโมน, ชาคีล โอนีล และนักแสดงจากรายการเรียลลิตีเรื่อง เอ็กซ์ตรีมเมกโอเวอร์: โฮมเอดิชัน
เธอยังสนับสนุนการศึกษาเด็ก ในเดือนพฤษภาคม ค.ศ. 2014 เพร์รีและนักร้องที่ได้รับเลือกจำนวนหนึ่งได้ร้องเพลง "เดซีเบลล์ (ไบซีเคิลบิลต์ฟอร์ทู)" จากอัลบั้มที่ออกควบคู่กับนิทรรศการศิลปะ "เดอะเกย์ 90s" ของจิตรกรชื่อ มาร์ก ไรเดน กำไรทั้งหมดจากยอดขายของอัลบั้มถูกบริจาคเข้าองค์กรการกุศลชื่อลิตเติลคิดส์ร็อก ที่สนับสนุนการศึกษาดนตรีให้กับโรงเรียนประถมด้อยโอกาส ในเดือนมิถุนายน ค.ศ. 2014 เธอร่วมมือกับบริษัทสเตเปิลในโปรเจกต์ชื่อ "เมกโรร์แฮปเพิน" (Make Roar Happen) พร้อมบริจาคเงิน US$59.5 ล้านให้กับองค์การโดเนอส์ชูส องค์การที่สนับสนุนครูและหาทุนเพื่อสร้างห้องเรียนในโรงเรียนสาธารณะ ในเดือนพฤษภาคม ค.ศ. 2016 เธอร่วมงานกับยูนิเซฟพัฒนาคุณภาพชีวิตเด็กในประเทศเวียดนาม โดยหวังว่าจะ "ทำลายวัฏจักรความยากจนและเร่งพัฒนาสุขภาพ การศึกษา และชีวิตที่ดีขึ้นของเด็ก ๆ" ในเดือนถัดมา ยูนิเซฟประกาศว่าเพร์รีจะได้รับรางวัลมนุษยธรรมของออเดรย์ เฮปเบิร์น "สำหรับงานในฐานะทูตสันถวไมตรีให้กับยูนิเซฟที่สนับสนุนเด็ก ๆ ที่ด้อยโอกาสที่สุดในโลก" ที่งานสโนว์เฟลกบอลประจำปีในเดือนพฤศจิกายน
เพร์รียังสนับสนุนองค์กรที่มุ่งช่วยเหลือผู้ป่วยโรคต่าง ๆ เช่นโรคมะเร็ง และเอดส์ ในระหว่างทัวร์คอนเสิร์ต 2008 วาปต์ทัวร์ เธอทำเฝือกรูปหน้าอกที่จำลองแบบจากหน้าอกของเธอเพื่อหาเงินให้มูลนิธิคีปอะเบรสต์ เธอเป็นพิธีกรและแสดงดนตรีในคอนเสิร์ตวีแคนเซอร์ไวฟ์ ร่วมกับบอนนี แม็กคี, เคซี มัสเกรฟส์, ซารา บาเรลลิส, เอลลี โกลดิง และศิลปินคู่ ทีแกน และ ซารา ที่ฮอลลิวูดโบลในลอสแอนเจลิส รัฐแคลิฟอร์เนีย ในวันที่ 23 ตุลาคม ค.ศ. 2013 โดยบริจาคกำไรจากคอนเสิร์ตให้กับองค์การยังเซอร์ไวเวิลโคอะลิชัน องค์การที่ช่วยเหลือหญิงสาวที่เป็นโรคมะเร็งเต้านม ในเดือนมิถุนายน ค.ศ. 2009 เธอออกแบบชิ้นส่วนประดับเสื้อผ้าให้เอชแอนด์เอ็มในโครงการรณรงค์ "แฟชันต่อต้านเอดส์" (Fashion Against AIDS) ที่ช่วยหาเงินให้กับโครงการความตระหนักโรคเอดส์ต่าง ๆ
รายได้จากซิงเกิล "พาร์ตออฟมี" ถูกบริจาคเข้าองค์การกุศลมิวสิแคส์ (MusiCares) ที่ช่วยนักดนตรียามตกทุกข์ได้ยาก ในขณะทัวร์คอนเสิร์ตแคลิฟอร์เนียดรีมส์ทัวร์ เธอนำเงินมากกว่า US$175,000 เข้ากองระดมทุนทิกเก็ตส์ฟอร์แชริตี เงินแบ่งให้กับ 3 มูลนิธิ ได้แก่ กองทุนสุขภาพเด็ก (Children's Health Fund) องค์การเอื้อเฟื้อน้ำ (Generosity Water) และองค์การส่งเสริมมนุษยธรรมแห่งสหรัฐ (The Humane Society of the United States) ในวันเกิดครบรอบ 27 ปี เพร์รีสร้างหน้าเว็บรับบริจาคสำหรับสมาคมป้องกันความรุนแรงต่อสัตว์ (Society for the Prevention of Cruelty to Animals) ที่อ็อกแลนด์ และสร้างหน้าเว็บคล้าย ๆ กันให้กับมูลนิธิเดวิด ลินช์ (David Lynch Foundation) ในวันเกิดอายุ 28 ปี ในวันที่ 29 มีนาคม ค.ศ. 2014 เธอช่วยนำเงิน US$2.4 ล้าน ให้พิพิธภัณฑ์ศิลปะร่วมสมัย (Museum of Contemporary Art) ในลอสแอนเจลิสร่วมกับคนดังเช่น ไรอัน ซีเครสต์, ฟาร์เรลล์ วิลเลียมส์, ทิม อัลเลน, ลิซา เอเดลสตีน และไรลีย์ คีโอ
เพร์รีแสดงที่คอนเสิร์ตวันเลิฟแมนเชสเตอร์ เพื่อหารายได้ให้เหยื่อเหตุระเบิดที่แมนเชสเตอร์อะรีนา ร่วมกับศิลปินอีกหลายคน รวมถึงอารีอานา กรานเดด้วย
การเมือง
เพร์รีเป็นนักกิจกรรมสิทธิชายรักร่วมเพศคนหนึ่ง เธอสนับสนุนองค์กรการกุศลสโตนวอลล์ในโครงการรณรงค์ชื่อ "อิตเก็ตส์เบ็ตเทอร์.....ทูเดย์" เพื่อป้องกันการรังแกพวกรักร่วมเพศ และทำมิวสิกวิดีโอเพลง "ไฟร์เวิร์ก" อุทิศให้กับโครงการอิตเก็ตส์เบ็ตเทอร์โปรเจกต์ เพร์รีกล่าวกับองค์กรดูซัมธิงเมื่อเดือนพฤศจิกายน ค.ศ. 2008 ว่าเธอภูมิใจที่ได้เป็นนักสงเคราะห์ชายรักร่วมเพศ "ฉันเป็นคนที่ใจกว้างอยู่เสมอ และเชื่อในความเสมอภาค" เธอยืนยันว่าเธอไม่เห็นด้วยกับญัตติข้อที่ 8 การแก้ไขเพิ่มเติมกฎหมาย (ซึ่งสุดท้ายถูกวินิจฉัยว่าขัดต่อรัฐธรรมนูญ) ที่นิยามการสมรสว่าเป็นการอยู่กินด้วยกันเฉพาะระหว่างชายกับหญิงเท่านั้นในรัฐแคลิฟอร์เนียตามกฎหมาย ในเดือนมิถุนายน ค.ศ. 2012 เพร์รีตั้งความหวังต่อความเสมอภาคของกลุ่มบุคคลที่มีความหลากหลายทางเพศ (LGBT) กล่าวว่า "หวังเป็นอย่างยิ่งว่าเราจะมองย้อนมาถึงเวลานี้และคิดอย่างที่เราคิดในขณะนี้เกี่ยวกับประเด็นสิทธิมนุษยชน[อื่น ๆ]" เราจะไม่ส่ายหน้าเป็นนัยว่าไม่เชื่อ บอกว่า 'ขอบคุณพระเจ้าที่เราวิวัฒนา' นั่นจะเป็นคำอธิษฐานของฉันในวันข้างหน้า" ในเดือนธันวาคม ค.ศ. 2012 เพร์รีได้รับรางวัลเทรเวอร์ฮีโรอะวอร์ด จากโครงการเดอะเทรเวอร์โปรเจกต์ สำหรับงานและนโยบายของเธอในฐานะคนหนุ่มสาวที่สนับสนุน LGBT เธอเป็นผู้สนับสนุนสิทธิสตรี และปรากฏในวิดีโอคลิปของโครงการ "ไชม์ฟอร์เชนจ์" เมื่อเดือนเมษายน ค.ศ. 2013 มีจุดมุ่งหมายเพื่อส่งเสริมอำนาจให้แก่ผู้หญิง เธอยังกล่าวว่าความขาดแคลนการบริการทางสาธารณสุขฟรีในอเมริกาทำให้เธอ "บ้าจริงๆ" (absolutely crazy) จากเหตุยิงกันที่ไนต์คลับในออร์แลนโด ในเดือนมิถุนายน ค.ศ. 2016 เพร์รีและศิลปินและผู้บริหารอีกเกือบ 200 คนลงชื่อในจดหมายจัดขึ้นโดยนิตยสารบิลบอร์ด จ่าหน้าถึงรัฐสภาสหรัฐ เรียกร้องให้เพิ่มข้อบังคับว่าด้วยอาวุธปืนในสหรัฐ
เพร์รีสนับสนุนประธานาธิบดีบารัก โอบามา ในการลงเลือกตั้งสมัยที่สองและยกย่องที่เขาสนับสนุนการสมรส และความเสมอภาคในเพศเดียวกัน ผ่านทางทวิตเตอร์และการแสดงในงานชุมนุม เธอแสดงในงานชุมนุมให้แก่โอบามา 3 ครั้งในลอสแอนเจลิส ลาสเวกัส และวิสคอนซิน โดยร้องเพลง "เล็ตส์สเตย์ทูเก็ดเดอร์" และเพลงของเธออีกหลายเพลง ในระหว่างการแสดง เธอสวมชุดที่ทำเลียนแบบใบลงคะแนนเลือกตั้งที่กาช่องเลือกโอบามา ในทวิตเตอร์ เธอเชิญชวนให้ผู้ติดตามเลือกโอบามาด้วย ในเดือนสิงหาคม ค.ศ. 2013 เพร์รีรณรงค์ให้สาธารณชนไม่เลือกโทนี แอ็บบอตต์ให้เป็นนายกรัฐมนตรีออสเตรเลีย เพราะว่าเขาต่อต้านการสมรสกับชายรักร่วมเพศ และบอกว่าแอ็บบอตต์ว่า "ฉันรักคุณในฐานะมนุษย์คนหนึ่งแต่ฉันไม่อาจเลือกคุณได้" ในเดือนเมษายน ค.ศ. 2014 เธอเข้าร่วมงานแถลงข่าวทางการเมืองเพื่อสนับสนุนมาเรียน วิลเลียมสัน ในโครงการรณรงค์ของเขตรัฐสภาที่ 33 ของแคลิฟอร์เนีย เพร์รียังสนับสนุนห้อดีตรัฐมนตรีว่าการกระทรวงการต่างประเทศสหรัฐ ฮิลลารี คลินตัน ให้เป็นประธานาธิบดีใน ค.ศ. 2016 ด้วย และมอบเงิน US$2,700 ให้กับโครงการรณรงค์ของคลินตัน เธอแสดงในการชุมนุมเพื่อคลินตันที่รัฐไอโอวาในเดือนตุลาคม ค.ศ. 2015 และแสดงร่วมกับเอลตัน จอห์น ที่คอนเสิร์ตระดมทุนแก่คลินตันที่นครนิวยอร์กในเดือนมีนาคม ค.ศ. 2016 เพร์รีได้กล่าวและแสดงดนตรีในการประชุมใหญ่ของพรรคเดโมแครต ค.ศ. 2016 ที่ฟิลาเดลเฟีย เพื่อสนับสนุนฮิลลารี คลินตัน เธอกระตุ้นให้ประชาชนเลือกคลินตัน ให้ความเห็นว่าพวกเขาจะ "มีอำนาจเหมือนกับนักวิ่งเต้นของสมาคมปืนไรเฟิลแห่งชาติ" และ "จะมีอำนาจเทียบเท่ากับเศรษฐีพันล้าน" ในการเลือกตั้งครั้งนี้
ทัวร์
คอนเสิร์ตของตัวเอง คอนเสิร์ตร่วมกับศิลปินอื่น
อ้างอิง
1984
อนุภาค
ในบริบทอื่น ๆ:
เดอะลีกออฟเนชันส์
เดอะลีกออฟเนชันส์ (The League of Nations) เป็นกลุ่มนักมวยปล้ำอาชีพฝ่ายอธรรม สังกัดสมาคม WWE สมาชิกประกอบไปด้วยหัวหน้ากลุ่ม เชมัส, รูเซฟ, คิง บาร์เร็ตต์ และ อัลเบร์โต เดล รีโอ
เปียโนโซนาตาหมายเลข 8 (เบทโฮเฟิน)
เปียโนโซนาตาหมายเลข 8 ในบันไดเสียง ซี ไมเนอร์ (Piano Sonata No. 8 in C minor, Op. 13) ของลูทวิช ฟัน เบทโฮเฟิน รู้จักกันในชื่อ โซนาตาพาเทติก (Sonata Pathétique) แต่งขึ้นเมื่อเบทโฮเฟินอายุ 27 ปี เมื่อ ค.ศ. 1798 และเผยแพร่ในปีถัดมา เบทโฮเฟินอุทิศผลงานชิ้นนี้ให้กับเจ้าชายคาร์ล ฟ็อน ลิชน็อฟสกี ที่เป็นเพื่อนสนิท
โซนาตาชิ้นนี้มีความยาวทั้งสิ้นประมาณ 19 นาที แบ่งออกเป็น 3 มูฟเมนต์ ได้แก่
โซนาตาพาเทติกเป็นผลงานชิ้นแรก ๆ ของเบทโฮเฟินที่ได้รับความนิยม โดยเฉพาะท่วงทำนองจากมูฟเมนต์ที่สอง อาดาโจ ปรากฏอยู่ในวัฒนธรรมสมัยนิยมเป็นจำนวนมาก
เขตมิสซังนครราชสีมา
เขตมิสซังนครราชสีมา หรือสังฆมณฑลนครราชสีมา เป็นมุขมณฑลโรมันคาทอลิกในประเทศไทย มีอาณาเขตครอบคลุมพื้นที่ 3 จังหวัดในภาคตะวันออกเฉียงเหนือ ได้แก่ จังหวัดนครราชสีมา จังหวัดชัยภูมิ และจังหวัดบุรีรัมย์
สถิติ
สถิติมิสซังโรมันคาทอลิกนครราชสีมา มีดังนี้
ยูไนเต็ดแอร์ไลน์ เที่ยวบินที่ 175
ยูไนเต็ดแอร์ไลน์ เที่ยวบินที่ 175 เป็นเที่ยวบินโดยสารภายในประเทศของสายการบินยูไนเต็ดแอร์ไลน์ ออกเดินทางจากท่าอากาศยานนานาชาติโลแกนเมืองบอสตัน รัฐแมสซาชูเซตส์ จุดหมายปลายทางที่ท่าอากาศยานนานาชาติลอสแอนเจลิส เมืองลอสแอนเจลิส รัฐแคลิฟอร์เนีย
ในเช้าของวันที่ 11 กันยายน พ.ศ. 2544 เที่ยวบินถูกสลัดอากาศห้าคนสมาชิกขบวนการก่อการร้ายอิสลามอัลกออิดะห์จี้ และบังคับให้บินชนอาคารเวิลด์เทรดเซ็นเตอร์ อาคารใต้ ในเมืองนิวยอร์ก เหตุการณ์ในครั้งนั้นเรียกว่า เหตุการณ์วินาศกรรม 11 กันยายน พ.ศ. 2544 หรือ 9/11
โพสต์พังก์ริไววัล
โพสต์พังก์ริไววัล (post-punk revival) เป็นแนวดนตรีออลเทอร์นาทิฟร็อกแนวหนึ่ง เริ่มต้นในคริสต์ทศวรรษ 2000 โดยสานต่อแนวทางของดนตรีโพสต์-พังก์จากปลายคริสต์ทศวรรษ 1970 โดยนำเอกลักษณ์ของแนวนี้มาผสมกับแนวทดลองอื่น แต่ยังรักษารูปแบบจากคริสต์ทศวรรษ 1970 เอาไว้ แนวนี้เริ่มต้นจากทั้งสหรัฐอเมริกา (เช่น เดอะสโตรกส์) และอังกฤษ (เช่น อาร์กติกมังกีส์)
ดาบิด ซิลบา
ดาบิด โฆซูย ฆิเมเนซ ซิลบา (David Josué Jiménez Silva; เกิด 8 มกราคม ค.ศ. 1986) เป็นอดีตนักฟุตบอลอาชีพชาวสเปน เขาเล่นในตำแหน่งกองกลางตัวกลางและตัวรุก และยังสามารถลงเล่นได้ในตำแหน่งปีกซ้ายและกองหน้าตัวต่ำได้อีกด้วย โดยเขาโดดเด่นในการเล่นเท้าซ้าย ด้วยความสามารถในการส่งบอลและการครองบอลทำให้เขาได้รับฉายาว่า "เมร์ลิน" และ "เอลมาโก" เขาได้รับการยกย่องให้เป็นหนึ่งในกองกลางที่ดีที่สุดในยุคของเขา และเป็นหนึ่งในกองกลางที่ดีที่สุดในประวัติศาสตร์ของพรีเมียร์ลีก
เรอัลโซซิเอดัด
ในวันที่ 17 สิงหาคม ค.ศ. 2020 ซิลบา ได้ย้ายร่วมทีมเรอัลโซซิเอดัดสโมสรในบ้านเกิดของเขา โดยไม่มีค่าตัว ท่ามกลางมีรายงานว่าจะย้ายไปร่วมทีมลาซีโอ ในประเทศอิตาลี
ซิลบา ได้ลงเล่นนัดแรกในวันที่ 20 กันยายน ค.ศ. 2020 ในนัดที่พวกเขาเสมอกับเรอัลมาดริด 0-0 จากการเปลี่ยนตัวลงมาเล่นในช่วงครึ่งหลัง เมื่อวันที่ 25 ตุลาคม ค.ศ. 2020 ซิบวาทำสองแอสซิสต์ให้ทีมเอาชนะ อูเอสกา 4-1 ลาลิกา ในสัปดาห์ถัดมา เขาทำประตูแรกให้กับสโมสรได้ในการเอาชนะเซลตาเดบิโก 4–1 ที่บาลาอิโดส หลังจากผลงานที่ยอดเยี่ยมของเขาให้กับโซเซียเอดัด ซิลบาก็ได้รับการเสนอชื่อให้เป็นหนึ่งในทีมลาลีกาประจำเดือนของ WhoScored ในเดือนพฤศจิกายน รวมทั้งได้รับการเสนอชื่อให้เป็นนักเตะยอดเยี่ยมประจำเดือนของเรอัลโซซิเอดัด
ในวันที่ 3 เมษายน ค.ศ. 2021 ซิลบา ได้ลงเล่นเป็นตัวจริงและได้ลงเล่น 85 นาที ในรอบชิงชนะเลิศของฟุตบอลโกปาเดลเรย์ 2020 ที่ลาการ์ตูฆา กับอัตเลติกเดบิลบาโอ ซึ่งทีมของเขาเอาชนะไปด้วยคะแนน 1–0 จากลูกโทษของมิเกล โอยาร์ซาบัล หลังปอร์ตูถูกทำฟาล์วบนกรอบเขตโทษ ซิลบาถูกเปลี่ยนตัวในช่วงท้ายเกม เหล่านักเตะสำรองต่างยืนปรบมือจากม้านั่งสำรองของโซเซียดาด เขาก็ได้ชนะเลิศโกปาเดลเรย์ เป็นครั้งที่สองของเขา และเป็นถ้วยรางวัลรายการใหญ่รายการแรกของเรอัลโซซิเอดัดตั้งแต่ปี ค.ศ. 1987
ชีวิตส่วนตัว
ในระหว่างฤดูกาล 2017–18 ซิลบาไม่ได้ลงเล่นหลายนัดเพื่อกลับไปประเทศสเปนเนื่องจากเหตุผลส่วนตัว ในวันที่ 3 มกราคม ค.ศ. 2018 เขากล่าวว่า มาเตโอ ลูกชายของเขาคลอดก่อนกำหนดและกำลังต่อสู้เพื่อมีชีวิตรอด ในวันที่ 11 พฤษภาคม ค.ศ. 2018 มีรายงานว่าลูกชายของเขาแข็งแรงขึ้นและได้นำเขากลับบ้านไปในที่สุด
อ้างอิง
1986
ลือเดินไชท์
ลือเดินไชท์ (Lüdenscheid) เป็นเมืองในรัฐนอร์ทไรน์-เว็สท์ฟาเลิน ประเทศเยอรมนี ตั้งอยู่ตะวันออกเฉียงเหนือของเมืองโคโลญราว 66 กิโลเมตร ลือเดินไชท์มีการตั้งรกรากครั้งแรกในศตวรรษที่เก้า ในอดีตเมืองแห่งนี้เคยเป็นสมาชิกของสันนิบาตฮันเซอ เนื่องจากบริเวณโดยรอบลือเดินไชท์เป็นที่ตั้งของเหมืองแร่โลหะหลายแห่ง อุตสาหกรรมหลักของลือเดินไชท์ในปัจจุบันได้แก่อุตสาหกรรมพลาสติกและโลหะ
ภาษาอาหรับเลอวานต์
ภาษาอาหรับเลอวานต์ (Levantine Arabic; ภาษาอาหรับ: شامي Shami) หรือภาษาอาหรับตะวันออก เป็นกลุ่มของภาษาอาหรับที่มีการพูดแพร่กระจายในฉนวนชายฝั่งยาว 100 กิโลเมตร ของทะเลเมดิเตอร์เรเนียนตะวันออก ซึ่งบริเวณนี้เรียกว่าเลอวานต์ ครอบคลุมบริเวณในซีเรีย อิสราเอล ปาเลสไตน์ จอร์แดนตะวันตกและเลบานอน ซึ่งเป็นฝั่งตะวันตกของดินแดนพระจันทร์เสี้ยวอันอุดม ภาษาอาหรับเลอวานต์แบ่งได้เป็น 6 สำเนียงย่อยคือ ลักษณะที่ต่างจากภาษาอาหรับสำเนียงอื่นๆ ได้แก่ สำเนียงย่อยของภาษาอาหรับกลุ่มนี้ อาจมีเอกลักษณ์ที่เป็นของตนเอง เช่น
เมเจอร์ลีก
เมเจอร์ลีก (Major League) สามารถหมายถึง
ตำบลบ้านหัน (อำเภอสีคิ้ว)
บ้านหัน เป็นตำบลหนึ่งในอำเภอสีคิ้ว จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลบ้านหัน ตั้งอยู่ห่างจากอำเภอสีคิ้ว ประมาณ 12 กิโลเมตร
การปกครอง
ตำบลบ้านหัน แบ่งการปกครองออกเป็น 11 หมู่บ้าน คือ
ซอกวีโพ
ซอกวีโพ (서귀포) เป็นเมืองในจังหวัดเชจู มีประชากร 155,691 คน (วันที่ 31 ธันวาคม พ.ศ. 2554) ในปี พ.ศ. 2549 เมืองซอกวีโพได้ขยายครอบคลุมซีกทางใต้ของเกาะเชจูทั้งหมด และในปี พ.ศ. 2545 เมืองนี้ได้เป็นสถานที่จัดการแข่งขันฟุตบอลโลก 2002 ในปี พ.ศ. 2555 เมืองนี้ได้รับงบประมาณทั้งหมด 524,600 ล้านวอน
โปเลชูเดส
โปเลชูเดส (По́ле Чуде́с, แปล: กงล้อแห่งโชคลาค) เป็นรายการโทรทัศน์ของประเทศรัสเซียที่ดัตแปลงมาจากรายการเกมโชว์ของสหรัฐ วีลออฟฟอร์จูน ผลิดโดยบริษัท VID และผู้ดำเนินรายการหลักคือ เลโอนิด ยาคุโบวิช ปัจจุบันรายการถูกจัดอันดับให้ชมได้ตั้งแต่อายุ 16 ปีขึ่นไป
ประวัติของรายการ โปเลชูเดส เริ่มขึ้นเมื่อวลาดิสลาฟ ลิสต์เซฟ และ Anatoly Lysenko ได้เข้าพักในโรงแรมในกรุงปารีส แนวคิดในการสร้างรายการเกิดขึ้นในระหว่างการดูรายการโทรทัศน์อเมริกัน วีลออฟฟอร์จูน โดยชื่อรายการนั้นลิสต์เซฟได้มาจากนวนิยายเรื่อง The Golden Key, or the Adventures of Buratino ของ Aleksey Nikolayevich Tolstoy จากนั้นพวกเขาได้พบกับ Alexei Murmulyov บรรณาธิการเพลงใน Gosteleradio USSR
บริษัท VID พยายามที่จะซื้อลิขสิทธิ์รายการ วีลออฟฟอร์จูน จากบริษัท King World Productions อย่างไรก็ตามบริษัทก็ไม่สามารถซื้อลิขสิทธิ์สำหรับรูปแบบรายการได้ ในท้ายที่สุดลิสต์เซฟ และ Murmulyov ตัดสินใจที่จะดัดแปลงรายการโดยเป็นการนำ วีลออฟฟอร์จูน และ The Price is Right รวมเข้าไว้ด้วยกันกันโดยไม่มีการมีส่วนร่วมใด ๆ ของผู้ถือลิขสิทธิ์ชาวอเมริกัน
แผ่นดินไหวที่ฮวาเหลียน พ.ศ. 2561
'''แผ่นดินไหวที่ฮวาเหลียน พ.ศ. 2561''' เกิดขึ้นเมื่อเวลา 23:50 น (เวลาท้องถิ่นประเทศไต้หวัน) ของวันที่ 6 กุมภาพันธ์ พ.ศ. 2561 ที่ประเทศไต้หวัน มีขนาด 6.4 ริกเตอร์ จุดเหนือศูนย์เกิดแผ่นดินไหวอยู่บนแนวชายฝั่งใกล้เมืองฮวาเหลียนซึ่งเป็นเมืองซึ่งได้รับผลกระทบสูงสุด โดยมีความแรงสูงสุดที่รู้สึกได้อยู่ที่ระดับ VII (แรงมาก) ตามมาตราเมร์กัลลี มีการรายงานผู้เสียชีวิตอย่างน้อย 10 ราย บาดเจ็บกว่า 272 ราย
ธรณีวิทยา
ไต้หวันมีประวัติการเกิดแผ่นดินไหวที่มีความรุนแรงจำนวนมาก เกาะตั้งอยู่บนเขตการชนกันของทวีปอันซับซ้อนระหว่างแผ่นทะเลฟิลิปปินส์ (Philippine Sea Plate) และแผ่นยูเรเชีย บนพื้นที่ซึ่งเกิดแผ่นดินไหว แผ่นเหล่านี้เคลื่อนตัวเข้าหากันด้วยอัตรา 75 มิลลิเมตรต่อปี
แผ่นดินไหว
แผ่นดินไหวที่เกิดขึ้นนับว่ามีขนาดใหญ่ที่สุดจากเหตุการณ์แผ่นดินไหวทั้งหมดในช่วยระยะเวลาหลายวัน โดยมีแผ่นดินไหวนำขนาดมากกว่า 4.6 ริกเตอร์จำนวน 9 ครั้ง เริ่มตั้งแต่แผ่นดินไหวขนาด 4.8 ริกเตอร์ตามด้วยขนาด 6.1 ริกเตอร์เมื่อวันที่ 4 กุมภาพันธ์ แผ่นดินไหวที่เกิดขึ้นเมื่อวันที่ 6 กุมภาพันธ์เป็นผลจากรอยเลื่อนตามแนวเฉียง
แผ่นดินไหวครั้งนี้เกิดขึ้นในวันครบรอบสองปีแผ่นดินไหวในประเทศไต้หวัน พ.ศ. 2559 ในเมืองไถหนันที่คร่าชีวิตกว่า 117 คน
หลังแผ่นดินไหวได้เกิดแผ่นดินไหวตามเป็นระลอก โดยมีขนาดใหญ่ที่สุดอยู่ที่ 5.7 ริกเตอร์ ในวันที่ 7 กุมภาพันธ์ ณ 23:21 (เวลาท้องถิ่น) 19 กิโลเมตร ทางตะวันออกเฉียงเหนือของเมืองฮวาเหลียน ซึ่งมีระดับความรุ่นแรกที่รู้สึกได้สูงสุดอยู่ที่ VI (แรง)
ความเสียหาย
ตึกจำนวนมากในเมืองฮวาเหลียนได้รับความเสียหาย รวมถึงตึก 4 ตึกที่ถล่มหรือเสียหายรุนแรง ชั้นล่างของโรงแรมมาร์เชลถล่มส่งผลให้มีผู้เสียชีวิตสองคน ชั้นล่างของตึกอยู่อาศัย Yun Men Tsui Ti บางส่วนถล่มลงมาคร่าชีวิตคนหลายคน โดยมี 7 คนที่ถูกรายงานว่าสูญหาย เสาขนาดใหญ่ถูกนำไปค้ำไว้ที่ด้านข้างของตึกเพื่อพยายามป้องกันไม่ให้ตึกเอียงระหว่างพยายามช่วยเหลือและค้นหาผู้รอดชีวิต ทางการรายงานว่ามีผู้ได้รับบาดเจ็บจำนวน 272 ราย และเสียชีวิตจำนวน 10 ราย รวมทั้งนักท่องเที่ยวสี่คนจากประเทศจีน บ้านเรือนหลายหลังไม่มีน้ำ สะพานและทางหลวงถูกปิดเนื่องจากความเสียหายจากแผ่นดินไหว
นักดับเพลิงและทหารจำนวนนับร้อยพยายามช่วยเหลือผู้คนที่ติดอยู่ในซากตึก ณ ที่เกิดเหตุ
Argyrops
Argyrops เป็นสกุลของปลาที่อยู่ในวงศ์ปลาจาน
สปีชีส์ในสกุลนี้พบในชายฝั่งมหาสมุทรอินเดียและใกล้ออสเตรเลีย
สปีชีส์ในสกุลนี้ ได้แก่:
ราชินี
ราชินี อาจหมายถึง
ดูเพิ่มที่ หมวดหมู่:ราชินี
Bryconidae
สปีชีส์ในสกุลนี้ ได้แก่:
อเมริกันแอร์ไลน์ เที่ยวบินที่ 77
อเมริกันแอร์ไลน์ เที่ยวบินที่ 77 เป็นเครื่องบินโดยสารที่ถูกจี้โดยผู้ก่อการร้ายห้าคนซึ่งเป็นสมาชิกกลุ่มอัลกออิดะฮ์ เมื่อวันที่ 11 กันยายน 2544 เป็นส่วนหนึ่งของวินาศกรรม 11 กันยายน โดยพวกเขาจงใจขับเครื่องบินชนเข้าไปในอาคารเพนตากอน ในรัฐเวอร์จิเนีย ใกล้วอชิงตัน ดี.ซี. เมื่อเวลา 09.38 น. ตามเวลาท้องถิ่นในวอชิงตัน ดี.ซี ผู้โดยสารบนเครื่องซึ่งรวมทั้งลูกเรือและสลัดอากาศ 64 คนและผู้ที่อยู่ในอาคาร 125 คนเสียชีวิตจากการชน
ปอนโช
ปอนโช (Poncho) เป็นเครื่องแต่งกายพื้นเมืองของชาวลาตินอเมริกา ลักษณะเป็นผ้าคลุมไหล่ มีรูตรงกลาง สวมเผื่อกันฝนและให้ความอบอุ่นแก่ร่างกาย
นางฟ้าจำแลง
นางฟ้าจำแลง เป็นต้นไม้นำมาจากพม่า มีลักษณะคล้ายดอกแพงพวย เป็นไม้ล้มลุก รูปทรงพุ่มสวย เปลือกต้นเรียบ สีออกน้ำตาลเข้ม สูงราว 40-60 ซม. ใบ เป็นเดี่ยว ออกเรียงสลับตามกิ่งและต้น รูปทรงรี กว้างราว 2-3 ซม. ยาว 3-4 ซม. โคนใบสอบ ปลายใบแหลมมีติ่ง ขอบใบหยักแบบใบเลื้อย มีเส้นแขนงใบ 6-9 คู่ ดอก ออกเป็นช่อที่ปลายกิ่ง หรือปลายยอด มี 2-5 ดอก ดอกบานมี 5 กลีบ ในแต่ละกลีบมีตั้ง 1-3 สี คือ ขาว แดง บานเย็น ปลายกลีบกลมมน ขอบกลีบเรียบ ออกดอกทั้งปีแต่ไม่มีผล
หลงไฟ
หลงไฟ เป็นละครโทรทัศน์แนวเมโลดรามา จากปลายปากกาของ กฤษณา อโศกสิน สร้างเป็นภาพยนตร์และละครโทรทัศน์ถึง 3 ครั้งด้วยกัน
การสร้างเป็นละครโทรทัศน์และภาพยนตร์
ครั้งแรกเมื่อปี พ.ศ. 2533 สร้างเป็นภาพยนตร์ จัดจำหน่ายโดย ไฟว์สตาร์โปรดักชั่น บทภาพยนตร์โดย ภรณ์ รวี กำกับโดย รุจน์ รณภพ นำแสดงโดย ภัสสร บุณยเกียรติ, สันติสุข พรหมศิริ, วรุฒ วรธรรม, เวนย์ ฟอลโคเนอร์ และ ระวิน ชุมเกษียร ออกฉายในโรงภาพยนตร์สำหรับเรื่องนี้ครั้งแรกเมื่อวันที่ 2 สิงหาคม พ.ศ. 2533
ครั้งที่สอง ในปีพ.ศ. 2544 กำกับการแสดงโดยธำรงค์ วิจิตรสาร เพื่อออกอากาศทางช่อง ITV ได้นักแสดงสาวมากความสามารถอย่าง "อุ้ม ลักขณา วัธนวงส์ศิริ" มารับบทเป็นก้านแก้ว แต่สุดท้ายละครเรื่องนี้ก็ไม่ได้ออกอากาศด้วยเหตุผลบางประการ
และครั้งที่สาม ในปี พ.ศ. 2560 โดยสร้างในโปรเจกต์ The Writers ผลิตโดย บริษัท เก้ง กวาง แก๊ง จำกัด  บทโทรทัศน์  ธัญลักษณ์ จุลพงษ์ กำกับการแสดงโดย เอกสิทธิ์ ตระกูลเกษมสุข และ คฑาเทพ ไทยวานิช  นำแสดงโดย  พิมพ์ชนก ลือวิเศษไพบูลย์, ปฐมพงศ์ เรือนใจดี,จุฑาวุฒิ ภัทรกำพล,มชณต สุวรรณมาศ, กัลยา เลิศเกษมทรัพย์, ภรัณยู โรจนวุฒิธรรม, พิษณุ นิ่มสกุล, ภัทรภณ โตอุ่น, กิจเกษม แมคแฟดเดน, ณัฐภัสสร สิมะเสถียร, กฤตธวัฒน์ เอกชัย, สรัณณัฏฐ์ ประดู่คู่ยามดี และ วรินดา ดำรงผล ออกอากาศทุกวันจันทร์ - อังคาร เวลา 20.20 - 21.35 น. เริ่มตอนแรกวันที่ 24 กรกฎาคม พ.ศ. 2560 – 20 พฤศจิกายน พ.ศ. 2560 ช่อง GMM25 ต่อจากเรื่องละครคน เป็นการพลิกบทบาทของนักแสดงสาว ใบเฟิร์น พิมพ์ชนก ที่มารับบทเป็นสาวไซด์ไลน์
ยูเรกาทาวเวอร์
ยูเรกาทาวเวอร์ (Eureka Tower) คือ ตึกระฟ้าที่มีความสูง 297.3 เมตร (975 ฟุต) ตั้งอยู่ในเขต Southbank ของเมืองเมลเบิร์น รัฐวิกตอเรีย ประเทศออสเตรเลีย การก่อสร้างเริ่มในเดือนสิงหาคม ค.ศ. 2002 และการก่อสร้างภายนอกเสร็จสมบูรณ์ในวันที่ 1 มิถุนาคม ค.ศ. 2006 อาคารถูกเปิดอย่างเป็นทางการในวันที่ 11 ตุลาคม ค.ศ. 2006 โครงการนี้ถูกออกแบบโดยบริษัทสถาปัตยกรรมของเมืองเมลเบิร์น Fender Katsalidis Architects และถูกสร้างโดยบริษัท Grocon มันคืออาคารที่พักอาศัยที่สูงที่สุดในโลกจนกระทั่งตึก Ocean Heights และตึก HHHR Tower ในดูไบมีความสูงเหนือกว่า อย่างไรก็ตามในเดือนมิถุนายน ค.ศ. 2014 ตึกยูเรก้าได้รับการจัดอันดับให้เป็นอาคารที่อยู่อาศัยที่มีความสูงอันดับ 14 ของโลก และเป็นอาคารที่สูงที่สุดอันดับที่ 98 ของโลกในปัจจุบัน
ตำบลวังโรงใหญ่
วังโรงใหญ่ เป็นตำบลหนึ่งในอำเภอสีคิ้ว จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลวังโรงใหญ่ ตั้งอยู่ห่างจากอำเภอสีคิ้ว ประมาณ 20 กิโลเมตร
การปกครอง
ตำบลวังโรงใหญ่ แบ่งการปกครองออกเป็น 11 หมู่บ้าน คือ
วอลเลย์บอลหญิงชิงแชมป์แอฟริกา 2005
วอลเลย์บอลหญิงชิงแชมป์แอฟริกา 2005 (2005 African Women's Volleyball Championship) เป็นการแข่งขันวอลเลย์บอลหญิง จำนวน 8 ทีม จัดการแข่งขันระหว่างวันที่ 8-15 กันยายน 2005 ที่อาบูจา ประเทศไนจีเรีย
หมีเหม็น
หมีเหม็น, หมี่ หรือ หมูทะลวง (จันทบุรี) (ภาษาชอง: กำปรนบาย; ภาษามลายูปัตตานี: มือเบาะ) เป็นพืชในวงศ์ Lauraceae พบในป่าดงดิบตั้งแต่ อินเดีย เนปาล ไปจนถึงเกาะบอร์เนียว เป็นไม้ยืนต้นขนาดเล็ก ใบเดี่ยว เรียงสลับ ดอกสีขาวอมเหลือง ออกตามง่ามใบ ผลอ่อนสีเขียวผลแก่สีแดง-ดำ รับประทานได้ ขยายพันธุ์ด้วยการเพาะเมล็ด ทางยาสมุนไพรใช้ได้หลายส่วน เช่น ใช้รากแก้ปวดกล้ามเนื้อ เปลือกแก้ปวดมดลูก เมล็ดตำพอกฝี เป็นต้น
ซูเปอร์มาริโอบราเธอร์ส: พีจิฮิเมะ คิวชุตสึ ไดซากุเซ็น!
ซูเปอร์มาริโอบราเธอส์: พีจิฮิเมะ คิวชุตสึ ไดซากุเซ็น! (Super Mario Bros.: The Great Mission to Rescue Princess Peach!; スーパーマリオブラザーズ ピーチ姫救出大作戦! (Sūpā Mario Burazāzu: Piichi-hime Kyūshutsu Dai Sakusen!)) เป็นภาพยนตร์อนิเมะที่มีฐานจากวิดีโอเกมชื่อ ซูเปอร์มาริโอบราเธอส์ กำกับโดยมาซามิ ฮาตะ และผลิตโดยมาซากัตสึ ซูซูกิ กับสึเนมาสะ ฮาตาโนะ. ถือเป็นภาพยนตร์ที่มีฐานมาจากวิดีโอเกมแรก ที่เกิดขึ้นก่อนภาพยนตร์ฉบับคนแสดงของเรื่องนี้ไป 7 ปี ออกฉายในโรงภาพยนตร์เมื่อวันที่ 20 กรกฎาคม พ.ศ. 2529 เฉพาะในประเทศญี่ปุ่นเท่านั้น ต่อมาได้ออกวางจำหน่ายสื่อม้วนวีดีโอโดยบริษัทVAP Video ในรูปแบบวีเอชเอสและBetamaxในประเทศญี่ปุ่นเท่านั้น เป็นภาพยนตร์เรื่องแรกที่ไม่เคยออกฉายออกนอกประเทศญี่ปุ่น และไม่เคยวางจำหน่ายรูปแบบดีวีดีและบลูเรย์
ในวันที่ 17 เมษายน พ.ศ. 2565 แฟนคลับมาริโอ้ได้ทางการกู้หนังภาพยนตร์แบบฟิล์มขนาด 16 มม. กลุ่มฟื้นฟูฟิล์มโดยFemboyFilms ปรับปรุงสีสันภาพและความละเอียดภาพยนตร์ระดับ4K ออกฉายในยูทูบทั่วโลก
การตอบรับ
ทางอินเทอร์เน็ตมูวีเดตาเบสได้ให้คะแนนไป 5.8 ต่อ 10 คะแนน
ฟิลิปปาแห่งอังกฤษ
ฟิลิปปาแห่งอังกฤษ (Philippa of England) หรือ ฟิลิปปาแห่งแลงคัสเตอร์ (Philippa of Lancaster) (4 มิถุนายน ค.ศ. 1394 – 5 มกราคม ค.ศ. 1430) เป็นพระราชนีแห่งเดนมาร์ก สวีเดน และนอร์เวย์ตั้งแต่ ค.ศ. 1406 ถึง ค.ศ. 1430 จากการสมรสกับอีริคแห่งพอเมอเรเนีย หรือ พระเจ้าอีริคที่ 7 แห่งเดนมาร์ก
พระราชประวัติ
ฟิลิปปาแห่งอังกฤษเป็นพระราชธิดาคนที่สองและพระราชบุตรคนที่หกหรือคนสุดท้ายของเฮนรี บอลิงบรูก (ต่อมาคือพระเจ้าเฮนรีที่ 4 แห่งอังกฤษ) กับแมรี เดอ โบฮัน พระมเหสีคนแรกที่ไม่ได้ขึ้นเป็นพระราชินีเนื่องจากถึงแก่กรรมก่อนที่พระสวามีจะได้ขึ้นเป็นกษัตริย์ โดยเธอถึงแก่กรรมหลังจากให้กำเนิดฟิลิปปาที่ปราสาทปีเตอร์โบโรในวันที่ 4 มิถุนายน ค.ศ. 1394 ฟิลิปปามีพี่น้องร่วมบิดามารดาเดียวกัน 5 คน (พระเชษฐาคนโตสิ้นพระชนม์หลังคลอดได้ไม่กี่วัน) หนึ่งในนั้นคือพระเจ้าเฮนรีที่ 5 แห่งอังกฤษ เมื่อฟิลิปปามีพระชนมายุได้ 5 พรรษา พระราชบิดาของพระองค์ได้ถอดพระเจ้าริชาร์ดที่ 2 แห่งอังกฤษ ลูกพี่ลูกน้องของตนออกจากบัลลังก์และขึ้นครองราชย์เป็นพระเจ้าเฮนรีที่ 4 ข้อมูลในวัยเด็กของฟิลิปปามีไม่มาก ที่รู้คือพระองค์ได้เข้าร่วมพิธีอภิเษกสมรสครั้งที่สองของพระราชบิดากับพระนางฆัวนาแห่งนาวาร์ในปี ค.ศ. 1403 ในปีเดียวกันพระองค์ได้เดินทางไปแสวงบุญที่แคนเทอร์บรี พระองค์ใช้ชีวิตส่วนใหญ่ที่ปราสาทเบิร์กแคมสเตดและปราสาทวินด์เซอร์
เมื่อขึ้นครองราชย์พระเจ้าเฮนรีที่ 4 ได้จับพระราชธิดาทั้งสองสมรสเพื่อผลประโยชน์ทางการเมือง บลานช์ พระราชธิดาคนแรกถูกจับสมรสกับลุดวิจที่ 3 เคานต์พาลาไทน์แห่งไรน์ พระองค์พยายามเจรจาเพื่อสานสันติภาพระหว่างอังกฤษกับสหภาพคาลมาร์อันประกอบด้วยเดนมาร์ก สวีเดน และนอร์เวย์ที่รวมกันเป็นราชอาณาจักรเดียวโดยมีสมเด็จพระราชินีนาถมาร์กาเร็ตที่ 1 แห่งเดนมาร์ก สวีเดน และนอร์เวย์เป็นผู้ปกครอง พระเจ้าเฮนรีต้องการให้พระราชบุตรสองคน คือ เฮนรี พระราชโอรสคนโตและทายาท (ต่อมาคือพระเจ้าเฮนรีที่ 5) กับฟิลิปปา สมรสกับแคทเธอรีนแห่งพอเมอเรเนียและเอริกแห่งพอเมอเรเนีย หลานชายและหลานสาวของพระเชษฐภคินีของพระราชินีนาถมาร์กาเร็ต ในปี ค.ศ. 1405 ฟิลิปปาถูกจับสมรสกับพระเจ้าเอริกแห่งพอเมอราเนียซึ่งเป็นทายาทในบัลลังก์ของพระขนิษฐาของผู้เป็นยาย ฟิลิปปาวัย 11 พรรษาเข้าพิธีสมรสผ่านผู้แทนกับพระเจ้าเอริกวัย 24 พรรษาในวันที่ 26 พฤศจิกายน ค.ศ. 1405 ที่วิหารเวสต์มินสเตอร์ในกรุงลอนดอน และในวันที่ 8 ธันวาคมของปีเดียวกันพระองค์ได้รับการประกาศเป็นพระราชนีแห่งเดนมาร์ก สวีเดน และนอร์เวย์อย่างเป็นทางการต่อหน้าราชทูตเดนมาร์ก สวีเดน และนอร์เวย์
ในเดือนสิงหาคม ค.ศ. 1406 ฟิลิปปาออกเดินทางจากอังกฤษไปสวีเดนและได้เข้าพิธีอภิเษกสมรสจริงๆ กับพระเจ้าเอริกในวันที่ 26 ตุลาคมของปีนั้นที่อาสนวิหารลุนด์ในสวีเดน บันทึกเล่าว่าในพิธีฟิลิปปาสวมทูนิคทับด้วยเสื้อคลุมผ้าไหมสีขาวชายขนกระรอกและขนเออร์มิน พระองค์จึงเป็นเจ้าหญิงคนแรกที่ได้รับการบันทึกว่าสวมชุดแต่งงานสีขาว ในวันที่ 1 พฤศจิกายน ค.ศ. 1406 ฟิลิปปาได้เข้ารับการสวมมงกุฎเป็นพระราชินีแห่งเดนมาร์ก สวีเดน และนอร์เวย์ หลังสมรสทั้งคู่ใช้ชีวิตส่วนใหญ่ในสวีเดน
พระเจ้าเอริกขึ้นเป็นกษัตริย์โดยตำแหน่งในเดนมาร์กตั้งแต่ปี ค.ศ. 1386, ในนอร์เวย์ตั้งแต่ปี ค.ศ. 1389 และในสวีเดนตั้งแต่ปี ค.ศ. 1396 แต่อำนาจที่แท้จริงนั้นเป็นของสมเด็จพระราชินีนาถมาร์กาเร็ตซึ่งเป็นพระราชธิดาของพระเจ้าวัลเดมาร์ที่ 4 แห่งเดนมาร์กและเป็นพระราชินีม่ายของพระเจ้าโฮกุนที่ 4 แห่งนอร์เวย์ พระนางเป็นผู้รวมสหภาพคาลมาร์และปกครองราชอาณาจักรทั้งสามในฐานะพระราชนีผู้สำเร็จราชการแผ่นดินตั้งแต่ปี ค.ศ. 1388 กระทั่งได้รับเลือกเป็น "กษัตริย์หญิงและผู้ปกครอง" จึงได้บริหารบ้านเมืองต่อจนกระทั่งเสด็จสวรรคตในปี ค.ศ. 1412 การปกครองอันทรงประสิทธิภาพของพระราชินีนาถมาร์กาเร็ตอาจมีส่วนทำให้ฟิลิปปาประสบความสำเร็จในดินแดนสแกนดิเนเวีย เมื่อพระเจ้าเอริกได้ขึ้นเป็นผู้ปกครองเต็มตัวพระองค์ทั้งไว้วางใจและพึ่งพาฟิลิปปา โดยพระองค์ได้พระราชทานที่ดินขนาดใหญ่ในสวีเดนให้พระนางเป็นสินสมรสและได้ตั้งพระนางเป็นผู้แทนพระองค์ประจำสวีเดน ฟิลิปปาใช้ชีวิตส่วนใหญ่อยู่ในสวีเดน โดยเฉพาะที่วิหารวัดส์เตียนา และได้ทำหน้าเป็นผู้สำเร็จราชการแผ่นดินแห่งสหภาพคาลมาร์ในช่วงที่พระเจ้าเอริกออกเดินทางไปแสวงบุญที่เยรูซาเล็มในปี ค.ศ. 1423 ถึง ค.ศ. 1425 จนเมื่อพระเจ้าเอริกกลับมาจากแสวงบุญแล้วฟิลิปปาก็ยังคงมีส่วนร่วมในการบริหารบ้านเมือง ทั้งการแก้ไขปัญหาความขัดแย้งที่เกิดขึ้นระหว่างผู้อยู่ใต้พระบัญชา และการคุ้มกันนครโคเปนเฮเกนจากการจากกลุ่มสันนิบาตฮันเซอในช่วงปี ค.ศ. 1428 พระเจ้าเอริกแม้จะเป็นกษัตริย์ที่ดีแต่พระองค์เป็นคนอารมณ์ร้อน ดื้อรั้น และขาดทักษะทางการทูต ฟิลิปปาได้ทำภารกิจทางการทูตในสวีเดนด้วยการทำบุญให้แก่ผู้ยากไร้ และด้วยทักษะด้านการเมืองอันโดดเด่นทำให้พระองค์เป็นที่เคารพรักของประชาชนในสหภาพคาลมาร์
หลังสมรสได้ 23 ปี ในปี ค.ศ. 1429 ฟิลิปาได้ให้กำเนิดพระราชบุตรคนแรกและคนเดียวเป็นทารกชายที่สิ้นพระชนม์ตั้งแต่เกิด สุขภาพของพระองค์แย่ลงทันทีหลังคลอดบุตรและในระหว่างการเยือนวิหารวัดส์เตียนาฟิลิปปาได้เสด็จสวรรคตในวันที่ 5 มกราคม ค.ศ. 1430 ด้วยพระชนมายุ 35 พรรษา การสวรรคตของพระองค์เป็นความสูญเสียครั้งใหญ่ของทั้งพระเจ้าเอริกผู้เป็นพระสวามีและสหภาพคาลมาร์ ร่างของพระองค์ถูกฝังในโบสถ์น้อยอันนาที่พระองค์เป็นผู้สร้างขึ้นมาในวิหารวัดส์เตียนา พระเจ้าเอริกได้มอบเงินก้อนโตให้แก่วิหารดังกล่าวแลกกับการให้นักบวชสิบคนมาสวดมนต์และร้องเพลงสดุดีตลอดยี่สิบสี่ชั่วโมงเพื่อไถ่บาปให้แก่ดวงวิญญาณของพระมเหสี
เจ้าชายโจอาคิมแห่งเดนมาร์ก
เจ้าชายโจอาคิมแห่งเดนมาร์ก เคานต์แห่งมงเปอซา (Prins Joachim Holger Waldemar Christian til Danmark, greve af Monpezat ; 7 มิถุนายน พ.ศ. 2512) เป็นพระราชโอรสองค์เล็กในมาร์เกรเธอที่ 2 สมเด็จพระราขินีนาถแห่งเดนมาร์ก กับ เฮนริก พระราชสวามี ทรงมีพระเชษฐา 1 พระองค์คือ เฟรเดอริก เจ้าฟ้าชายมกุฎราชกุมารแห่งเดนมาร์ก
พระประวัติ
พระบิดามารดาอุปถัมภ์ของเจ้าชายโจอาคิมได้แก่ เคานต์ฌ็องแห่งลาบอร์ด เดอ มงเปอซา, พระเจ้าฮารัลด์ที่ 5 แห่งนอร์เวย์ เจ้าหญิงเบเนดิกเทอแห่งเดนมาร์ก และเจ้าหญิงคริสตินาแห่งสวีเดน เจ้าชายโจอทคิมทรงใช้ภาษาเดนมาร์กเป็นภาษาแม่ ทั้งยังสามารถรับสั่งภาษาฝรั่งเศส, อังกฤษ และเยอรมัน ปัจจุบันพระองค์ทรงพำนักอยู่ที่ปราสาทซเฮคเคินบอร์ก ในจัตแลนด์
เจ้าชายโจอาคิมทรงเข้าศึกษาโรงเรียนประจำตั้งแต่ พ.ศ. 2517 - พ.ศ. 2519 ที่พระราชวังอามาเลียนเบิร์ก และจากนั้นตั้งแต่ พ.ศ. 2519 - พ.ศ. 2525 ที่เครปสโครว์ ในโคเปนเฮเกน ในช่วง พ.ศ. 2525 - พ.ศ. 2526 เป็นนักเรียนแลกเปลี่ยนที่เอโกลเดส์โรกส์ แคว้นนอร์ม็องดี ประเทศฝรั่งเศส ในปี พ.ศ. 2529 ทรงเข้าศึกษาต่อที่โอเรการ์ด จิมเนเซียม ใน พ.ศ. 2534 - พ.ศ. 2536 ทรงสำเร็จการศึกษาเกี่ยวกับเศรษฐกิจการเกษตรที่ Den Classenske Agerbrugskole Næsgaard